بہرام قاسمی :

اپنی صلاحیت پر انحصار کرکے امریکی پابندیوں کا مقابلہ کریں گے

ترجمان دفترخارجہ نے کہا کہ اسلامی جمہوریہ ایران، امریکی پابندیوں کا مقابلہ کرنے کی مکمل صلاحیت رکھتا ہے اور ہم اپنے اندرونی وسائل کے علاوہ بین الاقوامی سطح پر بھی موثر اقداما اٹھانے کے لئے آمادہ ہیں۔

خبر کا کوڈ: ۴۳۶۴۱۸

تاریخ: ۲۸ شهريور ۲۰۱۸ - ۱۲:۵۰

رسا نیوز ایجنسی کی رپورٹ کے مطابق اسلامی جمہوریہ ایران نے ملکی تیل برآمدات کو روکنے کے حوالے سے امریکی دباؤ کے جواب میں کہا کہ ایران اپنی صلاحیت پر انحصار کرتے ہوئے امریکی پابندیوں اور دباؤ کا مقابلہ کرے گا۔

ترجمان دفترخارجہ بہرام قاسمی نے اپنے ایک بیان میں ایرانی تیل کی فروخت کو روکنے سے متعلق سنیئر امریکی عہدیدار کے بیان پر اپنے ردعمل میں کہا کہ امریکہ یہ بات مان لے کہ وہ دنیا میں اپنی ماضی کی پوزیشن کھو چکا ہے۔

انہوں نے مزید کہا کہ اسلامی جمہوریہ ایران، امریکی پابندیوں کا مقابلہ کرنے کی مکمل صلاحیت رکھتا ہے اور ہم اپنے اندرونی وسائل کے علاوہ بین الاقوامی سطح پر بھی موثر اقداما اٹھانے کے لئے آمادہ ہیں۔

قاسمی نے کہا کہ ڈونلڈ ٹرمپ کو یہ باور کرنا چاہئے کہ پتھر کا دور ختم ہوچکا ہے کہ اور آج وہ دوسرے ممالک اور عوام پر اپنی یکطرفہ خواہشات کو مسلط نہیں کرسکتا۔

انہوں نے مزید کہا کہ شاید بعض ممالک ان پابندیوں اور دباؤ کی وجہ سے مشکلات کا شکار ہوں مگر آج دنیا اور اقوام میں شعور اور آگاہی بڑھ چکی ہے اور وہ یکطرفہ پالیسی کو ہرگز تسلیم نہیں کرنے والیں۔

بہرام قاسمی نے کہا کہ بدقسمتی سے امریکہ کو اب تک یہ بات سمجھ نہیں آئی کہ ایرانی قوم آزاد و خودمختار ہے اور امریکہ اپنے پہلے ہی آزمائے ہوئے ناکام منصوبوں کی غلطی کو پھر سے دہرا ریا ہے۔

انہوں نے مزید کہا کہ ہمیں امید ہے کہ امریکی قیادت دنیا کے امن و سلامتی کو انتہاپسندانہ مؤقف کے ذریعے متار کرنے بجائے منطقی رویہ اپنائے گی۔/۹۸۹/ف۹۴۰/